DA
15.5.2023
Den Europæiske Unions Tidende
C 173/7
Domstolens dom (Ottende Afdeling) af 23. marts 2023 — Syndicat Uniclima mod Ministre de l’Intérieur (anmodning om præjudiciel afgørelse fra Conseil d’Etat — Frankrig) (Sag C-653/21 (1), Syndicat Uniclima) (Præjudiciel forelæggelse – det indre marked – harmonisering af de nationale lovgivninger om maskiner, spændingsførende elektrisk udstyr og trykbærende udstyr – direktiv 2006/42/EF – direktiv 2014/35/EU – direktiv 2014/68/EU – »CE-mærkning« – national lovgivning, der pålægger yderligere krav til de væsentlige sikkerhedskrav, der er fastsat i disse direktiver – betingelser – nationale bestemmelser om brandsikkerhed og paniksikkerhed i offentligt tilgængelige bygninger) (2023/C 173/08) Processprog: fransk Den forelæggende ret Conseil d’Etat Parter i hovedsagen Sagsøger: Syndicat Uniclima Sagsøgt: Ministre de l’Intérieur Konklusion Artikel 3, stk.
2, sammenholdt med artikel 2, nr.
31), og artikel 5, stk.
1, første afsnit, i Parlamentet og Rådets direktiv 2014/68/EU af 15. maj 2014 om harmonisering af medlemsstaternes lovgivning om tilgængeliggørelse på markedet af trykbærende udstyr skal fortolkes således, at denne bestemmelse er til hinder for en national lovgivning, der med henblik på at beskytte personers sundhed og sikkerhed mod brandfare i offentligt tilgængelige bygninger stiller krav om, at trykbærende udstyr og enheder, der anvender brandbare kølemidler, skal opfylde betingelser, der ikke er nævnt blandt de væsentlige sikkerhedskrav, der er fastsat i dette direktiv, med henblik på tilgængeliggørelse på markedet eller ibrugtagning af dette udstyr, selv om det er forsynet med CE-mærkning.
(1)
EUT C 37 af 24.1.2022.
Domstolens dom (Tiende Afdeling) af 23. marts 2023 — Sag anlagt af Booky.fi Oy (anmodning om præjudiciel afgørelse fra Korkein hallinto-oikeus — Finland) (Sag C-662/21 (1), Booky.fi) (Præjudiciel forelæggelse – artikel 34 TEUF og 36 TEUF – frie varebevægelser – foranstaltning med tilsvarende virkning som en kvantitativ restriktion – videogrammer – onlinesalg – lovgivning i en medlemsstat, der foreskriver aldersklassificering og mærkning af videogrammer – beskyttelse af mindreårige – videogrammer, der allerede er blevet klassificeret og mærket i en anden medlemsstat – proportionalitet) (2023/C 173/09) Processprog: finsk Den forelæggende ret Korkein hallinto-oikeus Parter i hovedsagen Sagsøger: Booky.fi Oy Procesdeltager: Kansallinen audiovisuaalinen instituutti (KAVI)